cyanic-selkie/wikianc huggingface dataset:
சங்கர்லால் பேங்கர்
தொழில்
சங்கர்லால் மற்றும் இவரது நண்பர் இந்துலால் யாக்னிக் ஆகிய இருவரும் முறையே யங் இந்தியா மற்றும் நவஜீவன் என்ற வெளியீடுகளை நிறுவியிருந்தனர். மகாத்மா காந்தி இந்தியாவில் பொது வாழ்க்கையில் நுழைந்தபோது இவர்கள் இந்த வெளியீடுகளை ஒப்படைத்தனர். இவர் காந்தியின் ஆரம்பகால கூட்டாளிகளில் ஒருவராவார். 1922 மார்ச் 10, அன்று, சங்கர்லால் பேங்கரும், யங் இந்தியாவின் வெளியீட்டாளராகவும் ஆசிரியராகவும் இருந்த காந்தியும் தேசத் துரோக குற்றச்சாட்டு சுமத்தப்பட்டு கைது செய்யப்பட்டனர்.
அகமதாபாத்தில் காந்தியின் நடவடிக்கைகளில் பேங்கர் முக்கிய பங்கு வகித்தார். அகமதாபாத்தில் துணி ஆலைத் தொழிலாளர்கள் வேலைநிறுத்தம், 1918 கேதா சத்தியாக்கிரகம் மற்றும் ரௌலட் சட்டத்திற்கு எதிரான ஒத்துழையாமை போராட்டம் போன்றவற்றில் பங்கேற்றார். காதி மற்றும் நூற்புச் சக்கரத்தை ஊக்குவித்த பாரதிய நூற்புச் சங்கத்தின் செயலாளராகவும் இருந்தார்.
குறிப்புகள்
பகுப்பு:1985 இறப்புகள் பகுப்பு:1889 பிறப்புகள் பகுப்பு:காந்தியவாதிகள்
வெல்லப்பாகு
வெல்லப்பாகு (Molasses) என்பது கரும்பு அல்லது சர்க்கரைவள்ளிக்கிழங்கைச் சர்க்கரையாகச் சுத்திகரிப்பதன் விளைவாக உருவாகும் துணை பொருளாகும். கரும்பு வெல்லம் அல்லது பனை கருப்பட்டியை காய்ச்சியும் வெல்லப்பாாகு செய்யபடுகிறது. இனிப்பு சுவையும், சர்க்கரையின் அளவும் பாகு தயாரிக்கும் முறை மற்றும் பயிர் வகையை பொருத்து மாறுபடும். கரும்பு வெல்லப்பாகு முதன்மையாக உணவுகளை இனிமையாக்கவும் சுவைக்கவும் பயன்படுகிறது. வெல்லப்பாகு நாட்டு சர்க்கரை, கருப்பட்டி போன்றே முக்கியமான வணிக சர்க்கரையாக பயன்படுத்தப்படுகிறது. ரம், சாராயம் காய்ச்சுவதற்குப் பயன்படுத்தப்படும் முதன்மையான பொருட்களில் இதுவும் ஒன்றாகும்.
பெயர்
மொலாசஸ் என்ற சொல் போர்த்துகீசிய மொழியில் மெலசோ என்பதிலிருந்து வந்தது. இது மெல் (தேன்) என்பதன் வழித்தோன்றல். இலத்தீன் சொல்லில் வேர்களைக் கொண்டது. பண்டைக் கிரேக்க μέλι (மெலி) (தேன்), லத்தீன் மெல், எசுப்பானியம் மெலாசா (மொலாஸ்), உருமானிய மியர் அல்லது மெலாசு, மற்றும் பிரஞ்சு மைல் (தேன்) ஆகியவை சொற்களும் அடங்கும். 100 ஆண்டுகளுக்கு முன்தான் இந்தியாவிற்குள் சர்க்கரை ஆலை அறிமுகப்படுத்தப்பட்டது. கரும்பு சாறு (சர்க்கரை பாகு) காய்ச்சிய நிலையில் நமக்கு கிடைப்பதால் மொலாசஸை தமிழில் சர்க்கரைபாகு என்கிறோம்
ஊட்டச்சத்து
வெல்லப்பாகில் 22% நீரும், 75% மாவுச்சத்தும் மற்றும் மிகக் குறைந்த அளவு (0.1%) கொழுப்பும் (அட்டவணை) உள்ளது. இதில் புரதம் இல்லை. 100 கிராம் அளவுகளில், வெல்லப்பாகு உயிர்ச்சத்து பி6 மற்றும் மாங்கனீசு, மக்னீசியம், இரும்பு, பொட்டாசியம் மற்றும் கால்சியம் (அட்டவணை) உள்ளிட்ட பல உணவுக் கனிமங்களின் (தினசரி மதிப்பு, தின மதிப்பில் 20% அல்லது அதற்கும் அதிகமான) வளமான மூலமாகும்.
வெல்லப்பாகுகளில் உள்ள சர்க்கரைகள் சுக்ரோசு (மொத்த மாவுச்சத்தில் 29%), குளுக்கோசு (12%) மற்றும் பிரக்டோசு (13%) (அமெரிக்க ஐக்கிய நாடுகளின் ஊட்டச்சத்து அட்டவணையில் இருந்து தரவு).
உணவு பொருட்கள் மற்றும் சேர்க்கைகள்
உணவு உற்பத்தியில் வெல்லப்பாகுகளின் பயன்பாடுகள் பின்வருமாறு:
தோட்டக்கலைத் துறையில்
நுண்ணுயிர் செயல்பாட்டை ஊக்குவிப்பதற்காக மண் சேர்க்கை காரணியாக, சுசினிக் அமிலம், மாலிக் அமிலம், பியூட்ரிக் அமிலம் மற்றும் மன்னிடோல் ஆகியவற்றின் உற்பத்தி அதிகரிக்கிறது. இந்த பொதுவான தாவர தற்காப்பு இரசாயனங்களை நுண்ணுயிரிகளால் உற்பத்தி செய்து தாவர நோயை கட்டுப்படுத்த வெல்லப்பாகு உதவுவதாக நம்பப்படுகிறது.
ககன்விகாரி லல்லுபாய் மேத்தா
ககன்விகாரி லல்லுபாய் மேத்தா (Gaganvihari Lallubhai Mehta)(1900 – 1974) 1952 முதல் 1958 வரை அமெரிக்காவுக்கான இந்தியத் தூதராக இருந்தார். இவர் சர் லல்லுபாய் சாமல்தாசின் மகன். இவருக்கு 1959ஆம் ஆண்டு பத்ம விபூஷன் விருது வழங்கப்பட்டது. இவர் ஆங்கிலேயராக இல்லாததால் ஹூயூஸ்டன் விமான நிலைய உணவகத்தில் உணவருந்த மறுக்கப்பட்டார். இதனால் ஜான் ஃபோஸ்டர் டல்லெசு அமெரிக்கப் பிரிவினை வெளிநாட்டு உறவுகளைப் பாதிக்கிறது என்ற கருத்து தெரிவித்தார்.
மேற்கோள்கள்
பகுப்பு:1974 இறப்புகள் பகுப்பு:1900 பிறப்புகள் பகுப்பு:பத்ம விபூசண் விருது பெற்றவர்கள்
வெல்லப்பாகு
மேற்கோள்கள்
பகுப்பு:சர்க்கரை
சேரன்மகாதேவி தெய்வீஸ்வரமுடையார் கோயில்
சேரன்மகாதேவி தெய்வீஸ்வரமுடையார் கோயில் தமிழ்நாட்டில் திருநெல்வேலி மாவட்டம், சேரன்மகாதேவி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தெய்வீஸ்வரமுடையார், பெரிய நாயகி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆண்டி சேன்ட்ஹாம்
அன்டி சேன்ட்ஹாம் (Andy Sandham, பிறப்பு: சூலை 21 1890, இறப்பு: சூலை 8 1982), இங்கிலாந்து அணியின் துடுப்பாட்டக்காரர் ஆவார். இவர் 14 தேர்வுத் துடுப்பாட்டப் போட்டிகளிலும், 643 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1930 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மக்வான்பூர் மாவட்டம்
மக்வான்பூர் மாவட்டம் (Makawanpur District) (मकवानपुर जिल्ला), நேபாள நாட்டின்  பாக்மதி மாநிலத்தில் உள்ள 13 மாவட்டங்களில் ஒன்றாகும். மக்வான்பூர் மாவட்ட நிர்வாகத் தலைமையிட நகரமான ஹெடௌதா   ஒரு துணைநிலை மாநகராட்சியும் ஆகும். நேபாளத்தின் எழுபத்தி ஐந்து மாவட்டங்களில் ஒன்றான இம்மாவட்டம் நாராயணி மண்டலத்தில் அமைந்துள்ளது. இம்மாவட்டத்தின் பரப்பளவு 2,426 சதுர கிலோ மீட்டர்கள் ஆகும். 2011-ஆம் ஆண்டு மக்கள் தொகை கணக்கெடுப்பின் படி, மக்வான்பூர் மாவட்ட மக்கள் தொகை 4,20,477 ஆக உள்ளது. இங்கு நேபாள மொழி பெரும்பான்மையாக பேசப்படுகிறது.
இலங்கை நாடாளுமன்றத் தேர்தல், 2000
2000 இலங்கை நாடாளுமன்றத் தேர்தல் இலங்கையின் 11வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2000, அக்டோபர் 8 இல் இடம்பெற்றது. அரசுத்தலைவர் சந்திரிக்கா பண்டாரநாயக்க குமாரதுங்க 10வது நாடாளுமன்றத்தைக் கலைத்து புதிய தேர்தலுக்கான அறிவித்தலை விடுத்தார்.
மக்வான்பூர் மாவட்டம்
புவியியல் மற்றும் தட்ப வெப்பம்
மக்வான்பூர் மாவட்டம் கடல் மட்டத்திலிருந்து 300 மீட்டர் முதல் 3,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்பம், கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என  மூன்று விதமான தட்ப வெப்ப நிலைகளில் காணப்படுகிறது.
இலங்கை நாடாளுமன்றத் தேர்தல், 2000
ஆறு ஆண்டுகள் ஆட்சி செய்த அரசுத்தலைவர் சந்திரிக்கா குமாரதுங்கவின் தலைமையிலான மக்கள் கூட்டணி அரசு மீது இம்முறை இரு முனைகளில் விமரிசனங்கள் முன்வைக்கப்பட்டன: ஈழப்போரில் விடுதலைப் புலிகளுடன் இடம்பெற்ற மோதல்களில் பல முனைகளில் தோல்வி, பொருளாதாரத்தில் மந்தநிலை ஆகியவையே அவையாகும்.
மக்வான்பூர் மாவட்டம்
உள்ளாட்சி நிர்வாகம்
மக்வான்பூர் மாவட்டத்தில் நாற்பத்தி ஒன்று கிராமிய நகராட்சிகளும், ஹேட்டவுடா என்ற ஒரு நகர்புற நகராட்சியும் உள்ளது.
இலங்கை நாடாளுமன்றத் தேர்தல், 2000
பல வன்முறைகளின் மத்தியில் தேர்தல்கள் இடம்பெற்றன. தேர்தல் காலத்தில் இடம்பெற்ற வன்முறைகளில் 70 பேர் வரை கொல்லப்பட்டனர். இவர்களில் ஆறு பேர் தேதல் நாலன்று கொல்லப்பட்டனர். எதிர்க்கட்சிகளான ஐக்கிய தேசியக் கட்சி, சிறீலங்கா முஸ்லிம் காங்கிரசு ஆகிய கட்சிகள் தேர்தல் முறைகேடுகளுக்கு ஆளும் கட்சியைக் குற்றம் சாட்டின. 1983 இஆம் ஆண்டுக்குப் பின்னர் நடந்த தேர்தல்களைப் போலவே இம்முறையும் விடுதலைப் புலிகளின் கட்டுப்பாட்டில் உள்ள பகுதிகளில் விரல் விட்டு எண்ணக்கூடியவர்களே தேர்தல்களில் வாகக்ளித்தனர்.
மக்வான்பூர் மாவட்டம்
வெளி இணைப்புகள்
பகுப்பு:நேபாளத்தின் மாவட்டங்கள்
இலங்கை நாடாளுமன்றத் தேர்தல், 2000
மேற்கோள்கள்
பகுப்பு:2000 தேர்தல்கள் பகுப்பு:இலங்கை நாடாளுமன்றத் தேர்தல்கள் பகுப்பு:இலங்கை தேர்தல்கள்
கயத்தூர் ஊராட்சி
கயத்தூர் ஊராட்சி (Kayathur Gram Panchayat), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழக்குயில்குடி
thumb|கீழக்குயில்குடி [[சைனம்|சமணச் சிற்பங்கள்]]
கீழக்குயில்குடி மதுரையில் இருந்து நாகமலை புதுக்கோட்டைக்கு செல்லும் வழியில் கீழக்குயில்குடி ஊராட்சியில் உள்ளது. இங்கு இருக்கும் சமணமலையில் சமணச்சிற்பங்களும், சமணப்படுகைகளும் காணப்படுகின்றன. மூன்று அடுக்குகள் கொண்டதாக இருக்கிறது இந்த சமணமலை. தமிழ்நாட்டில் வேற எந்த மலையும் சமணர் மலை என்று கூறப்படுவதில்லை.
சமணமலை சிறப்பு
2300 ஆண்டுகளுக்கு முற்பட்ட சமண சமயத்தின் பெருமை, இந்த மலையின் உச்சியில் உள்ள ஆடு உரிச்சான் பாறையில் தமிழ்ப் பிராமி கல்வெட்டு உள்ளது.இது கி.மு. இரண்டாம் நூற்றாண்டைச் சேர்ந்தது.இம்மலையில் பேச்சிப்பள்ளம், மாதேவிப்பெருப்பள்ளி,செட்டிப்பொடவு என மூன்று சிறப்பு மிக்க வரலாற்றுச் சின்னங்கள் உள்ளன.
பேச்சிப்பள்ளம்
இயற்கையாகவே மலையில் அமைந்த சுனையாகும்.இதன் அருகே உள்ள பாறையில், ஓன்பது சமண திரு உருவங்கள் செதுக்கப்ப்ட்டுள்ளன. அவை மகாவீரர், பார்சுவநாதர், கோமாதீஸ்வரர் (பாகுபலி) ஆகியோரின் சிற்பங்களாகும்.
மாதேவிப்பள்ள பேச்சிபள்ளத்துக்குச் சற்று மேலாக உள்ள பாறையில் கி.பி 9ஆம் நூற்றாண்டில் ஒரு சமணக்கோயில் கட்டப்பட்டிருந்தது. சிரவணபெலகோலா எனும் ஊரின் மூல சங்கத்திலிருந்து இந்தப் பள்ளிக்குச் சமணத்துறவிகள் வந்து சென்றனர் என்பதற்குக் கல்வெட்டு அடையாளங்கள் உள்ளன.
செட்டிப்பொடவு
சமணமலையின் தென்மேற்குச்சசரிவில் சிற்பங்களுடன் ஒரு குகை காணப்ப்டுகிறது. ஊர் மக்கள் இதை செட்டிப்பொடவு என்று அழைக்கின்றனர். குகையின் முகப்பில் மகாவீரர் தோற்றமும் உள்ளது.மேலும் குகை வட்டமாகக் குடையப்பட்டுள்ளது. அதன் தென்சுவரில் ஐந்து சமணகல் திருமேனிகள் செதுக்கப்பட்டுள்ளன.இந்தமலை சமணர்களால் உறைவிடப்பள்ளி இருந்தது என இங்குள்ள கல்வெட்டுகளால் அறியப்படுகிறது. இங்கு நீதிமன்றமும் ஒன்று இருந்தது ஆச்சர்யத்தை ஏற்ப்டுத்துகிறது. கட்டிடம் சிதிலம் அடைந்தாலும் இன்றும் உள்ளது.
மேற்கோள்கள்
பகுப்பு:மதுரை மாவட்டம் பகுப்பு:தமிழக தொல்லியற்களங்கள் பகுப்பு:சமணம்
பா. அரியநேத்திரன்
பாக்கியசெல்வம் அரியநேத்திரன் (Pakkiyaselvam Ariyanethiran) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.
அரசியலில்
இலங்கையின் ஏப்ரல் 2004 நாடாளுமன்றத் தேர்தலில் மட்டக்களப்பு மாவட்டத்தில் தமிழ்த் தேசியக் கூட்டமைப்பு சார்பில் போட்டியிட்டுத் தோல்வியடைந்தார். ஆனாலும் கிங்ஸ்லி ராசநாயகம் மே 2004 இல் தனது பதவியைத் துறந்ததை அடுத்து கட்சிப் பட்டியலில் இருந்து அரியநேத்திரன் தேர்ந்தெடுக்கப்பட்டு நாடாளுமன்றத்துக்குச் சென்றார். 2010 ஆம் ஆண்டில் இடம்பெற்ற தேர்தலில் மீண்டும் போட்டியிட்டுத் தெரிவானார்.
மேற்கோள்கள்
பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:மட்டக்களப்பு மாவட்ட நபர்கள் பகுப்பு:இலங்கை இந்துக்கள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:1955 பிறப்புகள்
பொன்னுக்கு வீங்கி தடுப்பூசி
பொன்னுக்கு வீங்கி தடுப்பூசி (Mumps vaccine) பொன்னுக்கு வீங்கியைப் பாதுகாப்பாக தடுக்கிறது. பெரும்பாலோருக்குப் தடுப்பூசி போடப்படும்போது மக்கள் தொகை அளவில் இதனால் ஏற்படும் சிக்கல்கள் குறைகிறது. 90 விழுக்காடு நபர்களுக்குத் தடுப்பூசி போடபட்டால் 85 விழுக்காடு திறன் இருக்கும். நீண்ட கால தடுப்புக்கு இரண்டு கால அளவு மருந்து தேவைப்படும். ஆரம்ப கால டோஸ் 12 மாதங்களிலிருந்து 18 மாதங்களுக்குள் இருக்கும்போது பரிந்துரைக்கபடுகிறது. இரண்டாவது டோஸ் குறிப்பாக இரண்டு வயதிலிருந்து ஆறு வயதிற்குள் இருக்கும்போது கொடுக்கப்படுகிறது. ஏற்கனவே நோய் எதிர்ப்பு இல்லையெனத் தெரிந்தவர்களிடயே தடுப்பூசியின் பயன்பாடு மிகவும் பயனுள்ளதாக இருக்கும்.
பாதுகாப்பு
பொதுவாக பொன்னுக்கு வீங்கி தடுப்பூசி பாதுகாப்பானது, பக்க விளைவுகள் மிகவும் மிதமாகவும் கொண்டிருக்கும். ஊசி போட்ட இடத்தில் மிதமான வலி மற்றும் வீக்கம் இருக்கலாம், காய்ச்சல் கூட இருக்கலாம் மேலும் குறிப்பிடதக்க பக்கவிளைவுகள் மிகவும் அரிதாகவே காணப்படும். இந்த தடுப்பூசி போடுவதால் நரம்பியல் சிக்கல்கள் ஏதும் ஏற்படுவதற்கான ஆதாரங்கள் போதுமான அளவு இல்லை. கர்ப்பிணி களுக்கு அல்லது கடுமையான நோய் எதிர்ப்புத் திறன் ஒடுக்கம்  உள்ளவர்களுக்கு இந்த தடுப்பூசி போடக்கூடாது. எனினும், கர்ப்ப காலத்தில் தடுப்பூசி போடப்பட்ட தாய்மார்களின் குழந்தைகள் மத்தியில் விளைவுகள் ஏற்பட்டதற்கான ஆவணங்கள் ஏதுமில்லை. இந்த தடுப்பூசி கோழியின் உயிரணுக்களிலிருந்து உருவாக்கபட்டிருந்தாலும் முட்டை ஒவ்வாமை உள்ளவர்களுக்கும் இந்த தடுப்பூசி போடலாம்
பயன்பாடு
பெரும்பாலான வளரும் நாடுகளிலும் வளர்ந்த நாடுகளிலும் நோய் தடுப்பு திட்டத்தில் இது சேர்க்கப்பட்டிருக்கும், மேலும் அம்மை மற்றும் மணல்வாரி தடுப்பூசி யுடன் சேர்ந்து எம் எம் ஆர்      என்ற பெயரில் போடப்படும். முந்தைய மூன்று தடுப்பூசிகளுடன் தட்டம்மை தடுப்பூசியும் சேர்ந்த எம் எம் ஆர் வி என்ற ஒரு தயாரிப்பும் கிடைக்கிறது. 2005 ஆம் ஆண்டு கணக்குப்படி 110 நாடுகள் இந்த முறையில் இந்த தடுப்பூசியை வழங்குகிறது. பரவலாக தடுப்பூசி மேற்கொள்ளபட்ட பகுதிகளில் 90 விழுக்காடு வரை நோய் பரவுவது குறைந்துள்ளது. ஏறத்தாழ ஒரே வகையைச் சேர்ந்த அரை பில்லியன் அளவு தடுப்பூசிகள் போடப்பட்டுள்ளன
வரலாறு, சமூகம் மற்றும் கலாசாரம்
பொன்னுக்குவீங்கி தடுப்பூசிக்கு முதன்முதலில் 1948 ஆம் ஆண்டு உரிமம் வழங்கபட்டது. மேம்படுத்தபட்ட தடுப்பூசிகள் 1960 களிலிருந்து வணிக ரீதியாக கிடைக்க தொடங்கின. --> ஆரம்பகால தடுப்பூசி செயல்படாததாக ஆக்கபட்டாலும் பிற்பாடு வந்த தயாரிப்புகள் பலவீனபடுத்தபட்ட உயிருள்ள நுண்ணுயிர்களாக இருந்தன. இது உலக சுகாதார நிறுவனத்தின் அத்தியாவசிய மருந்து பட்டியலில் உள்ளது. ஒரு சுகாதார அமைப்பு க்குத் தேவையான முக்கியமான அடிப்படை மருந்துகளில் ஒன்று. 2007 கணக்குப்படி பலதரப்பட்ட வகைகள் பயன்பாட்டிலுள்ளது.
மேற்கோள்கள்
பகுப்பு:நோய்த் தடுப்பு மருந்துகள்
விலாங்கு
விலாங்கு (Eel) என்பது அங்க்விலிஃபார்மீசு Anguilliformes என்ற வரிசையைச் சேர்ந்த அனைத்து மீன் இனங்களைக் குறிக்கும் பொதுப்பெயராகும். இந்த வரிசையில் மொத்தம் 20 குடும்பங்கள், 111 பேரினங்கள் மற்றும் சுமார் 800 இனங்கள் உள்ளன. இவற்றில் பல இனங்கள் கொன்றுண்ணி வகையைச் சேர்ந்தவையாகும்.
விளக்கம்
விலாங்கு மீன்கள் நீளமான உடலமைப்பைக் கொண்டவை. இவை 5 செமீ முதல் 4 மீட்டர் நீளம் வரை இருக்கும். பெரும்பாலான விலாங்கு மீன்கள் இரவு நேரத்திலேயே அதிகம் தென்படும் என்பதால் அவற்றைக் காண்பது அரிது.
குறிப்புக்கள்
பகுப்பு:மீன் குடும்பங்கள் பகுப்பு:ஊனுண்ணிகள்
மங்கலதேவி கண்ணகி கோவில்
right|thumb|சேதமடைந்த நிலையில் கண்ணகி கோயில் பகுதி மங்கலதேவி கோவில் அல்லது மங்களா தேவி கண்ணகி கோயில் தேனி மாவட்டம், தமிழ் நாட்டில் உள்ளது. இக்கோயில் தமிழ்நாட்டின் கூடலூர் வனப்பகுதியில் பளியங்குடி எனுமிடத்திலிருந்து சுமார் 6 கிலோமீட்டர் தொலைவிலும், கேரளத்தின் இடுக்கி மாவட்டத்திலுள்ள குமுளி என்ற ஊரிலிருந்து சுமார் 14 கிலோமீட்டர் தொலைவிலும் அமைந்துள்ளது. இது கடல் மட்ட அளவில் இருந்து சுமார் 5000 மீட்டர் உயரத்தில் உள்ளது. ஆண்டுக்கு சித்திரா பௌர்ணமி தினத்தன்று ஒரு நாள் மட்டுமே இக்கோயில் பகுதிக்குள் அனுமதிக்கப்படுகிறார்கள். இங்கிருந்து ஒரு பக்கம் கிழக்கு மலைத்தொடர்களையும், அதனுடன் தமிழ் நாட்டில் இணைந்திருக்கும் சில கிராமப்பகுதிகளையும் நன்றாக காணலாம்.
தல வரலாறு
கோவலனுக்கு பாண்டிய மன்னன் முழுமையாக விசாரிக்காமல் மரண தண்டனை அளித்துக் கொன்று விட்டதறிந்து கோபத்துடன் கண்ணகி பாண்டிய மன்னனின் அரச சபையில் அவன் தவறை உணர்த்தித் தவறாக நீதி வழங்கிய மதுரை மாநகரமே தீப்பற்றி எரியட்டும் என்று சாபம் விட்டு மதுரையை எரித்துவிட்டு அங்கிருந்து வெளியேறி 14 நாட்கள் நடந்து திருச்செங்குன்றம் எனும் மலையில் இருந்து தேவலோகம் சென்றதாக வரலாறு சொல்கிறது. இந்த இடத்தில்தான் மங்கலதேவி கண்ணகி கோயில் இருக்கிறது.
மதுரை மாநகருக்குத் தனது கணவனுடன் கண்ணகி கிழக்கு வாயில் வழியாக நுழைந்தாள். அதன் பின்னர், தனது கணவனை இழந்த கண்ணகி பாண்டியனையும், மதுரையையும் அழித்துவிட்டு மிகுந்த வெறுப்புணர்வுடன் மதுரையின் மேற்கு வாயில் வழியாக மனமுடைந்த நிலையில் தன்னந்தனியாய் மாமதுரையை விட்டுப் புறப்படுகிறாள். (சிலம்பு 53:183) அதன் பின்னர் வையை ஆற்றின் தென் கரையைப் பற்றி மேற்கு நோக்கி நடக்கிறாள் (சிலம்பு 23:185). அவ்வாறு நடந்தவள் வையை ஆறு பரவிப்பாயும் இடமாகிய சுருளிமலைத் தாழ்வாரம் தொடராம் நெடுவேள் குன்றத்தில் அடிவைத்து ஏறி வந்து (சிலம்பு 23:190), மலை மீது இருந்த பூக்கள் பூத்துக் குலுங்கும் மூங்கில் புதர்கள் அடர்ந்த வேங்கைக் கானலில் வந்து நின்று (சிலம்பு 23:191) தெய்வமாகிறாள் (சிலம்பு 24:3). இத்தகையக் காட்சியினைக் குன்றக் குறவர்கள் நேரில் கண்டு அவளைத் தெய்வமாகப் போற்றினர் (சிலம்பு 24: 14, 15). குன்றக் குறவர்கள் இக்காட்சியினை மலைவளம் காண்பதற்காக வந்திருந்த சேரன் செங்குட்டுவனிடம் கூறினர். மதுரைக் கூல வாணிகன் சீத்தலைச் சாத்தனார் குன்றக் குறவர்கள் கூறியதைத் தாமும் கண்டதாகக் கூறினார். அதனைக் கேட்ட சேரன் செங்குட்டுவனும் அவன் மனைவியும் கண்ணகிக்குக் கோயில் கட்டத் தீர்மானிக்கின்றனர். அதற்காக இமயமலை சென்று அங்கிருந்து கல்லெடுத்து வந்து இக்கோயிலை அமைத்தான்.
மங்கலதேவி பெயர்க்காரணம்
சுமங்கலி பெண்ணானவள் கணவனை இழந்தவுடன் அமங்கலியாகிறாள். அப்படியாயின் கண்ணகி எங்ஙனம் மங்கலதேவியாவாள்? என்கிற வினா அனைவரிடமும் எழும். கணவனை இழந்து கணவன் மீது சுமத்தப்பெற்ற பழியை நீக்கி மதுரையை எரித்துவிட்டு வந்த கண்ணகியைக் கோவலன் மங்கல மடந்தையாக்குகிறான். அவ்வாறு கோவலனால் மீண்டும் மங்கல மடந்தையாக்கப்பெற்று விண்ணுலகெய்திய கண்ணகியே மங்கலம் தரும் மங்கலதேவியாக அனைத்து மக்களாலும் வழிபடப்பட்டுவருகிறாள். விண்ணுலகிலிருந்து பூப்பல்லக்கில் தேவர்களுடன் வந்த கோவலன் கண்ணகிக்கு மங்கலநாண் அணிவித்து விண்ணுலகுக்கு அழைத்துச் சென்றதால் கண்ணகியை மக்கள் மங்கலதேவி என்று அழைக்கிறார்கள்.
துர்க்கையம்மன் கோயில்
இக்கோயில் வளாகத்தினுள் கேரள மக்கள் வழிபடும் துர்க்கையம்மன் கோயில் ஒன்றும் உள்ளது. இந்தக் கோயிலில் கேரள மாநிலத்தைச் சேர்ந்த பூசாரிகள் வழிபாடுகள் நடத்துகின்றனர். தமிழ்நாடு, கேரளா மாநிலங்களைச் சேர்ந்த அனைவரும் இக்கோயிலில் வழிபட்டுச் செல்கின்றனர்.
எல்லைப் பிரச்சனை
தமிழ்நாடு - கேரளா எல்லைப் பகுதியில் உள்ள மலைப்பகுதியில் இந்த மங்கலதேவி கண்ணகி கோயில் மாநிலங்களுக்கிடையிலான எல்லைப் பிரச்சனையில் சிக்கிக் கொண்டிருக்கிறது. இந்த கண்ணகி கோவிலின் முகப்பு வாயில், மதுரையை நோக்கியே அமைந்துள்ளது. 1817ல், கிழக்கிந்திய கம்பெனி நடத்திய சர்வே மிகவும் பழமையானது. இந்த சர்வேயில், கண்ணகி கோவில் தமிழக எல்லைப் பகுதியிலேயே இருப்பதாக சுட்டிக் காட்டப்பட்டுள்ளது. அதன் பின்னர், 1893, 1896 -ல் நடத்திய சர்வேயும், 1913, 1915 -ல் வெளியிடப்பட்ட எல்லை காட்டும் வரைபடங்களும் இதையே வலியுறுத்துவதாக உள்ளன. கடந்த 1959 வரை கேரள அரசு, கண்ணகி கோவில் எல்லை குறித்து எவ்வித ஆட்சேபனையும் எழுப்பவில்லை. 1976 -ல், தமிழ்நாடு கேரள அரசு அதிகாரிகள் கூட்டாக நடத்திய சர்வேயிலும், கண்ணகி கோவில் கேரள எல்லையில் இருந்து 40 அடி தூரம் தள்ளி தமிழகப் பகுதியில் இருப்பது ஒப்புக் கொள்ளப்பட்டது.
இதற்கிடையில், கூடலூரில் மங்கலதேவி கண்ணகி கோட்ட சீரமைப்புக்குழு துவக்கப்பட்டு கோவிலைப் புதுப்பிக்க திட்டமிடப்பட்டது. 1976ல் இந்த சீரமைப்புக் குழு,அப்போதைய தமிழக முதல்வர் மு.கருணாநிதியைச் சந்தித்து உதவி கேட்டது. கூடலூரைச் சேர்ந்த, கே.பி.கோபால் எம்.எல்.ஏ.,வாக இருந்த போது கண்ணகி கோவிலுக்கு செல்லப் பாதை அமைக்க வேண்டும் என சட்டசபையில் பேசினார். இதனைத் தொடர்ந்து, தமிழகப்பகுதி வழியாக கண்ணகி கோவிலுக்கு ரோடு போடுவதற்காக ரூ.20 லட்சம் நிதி ஒதுக்கப்பட்டது. இந்த வேலை பாதி நடந்து கொண்டிருந்த போது கருணாநிதி தலைமையிலான திராவிட முன்னேற்றக் கழக ஆட்சி பதவி நீக்கம் செய்யப்பட்டது. இதனால் இத்திட்டம் தாமதப்பட்டது.
இந்த நிலையில் 1976-ல் கேரள வனப்பகுதி வழியாக, தேக்கடியில் இருந்து கண்ணகி கோவிலுக்கு அவசர அவசரமாக கேரள அரசு ஒரு பாதை அமைத்தது. இவ்வாறு போடப்பட்ட இந்தப் பாதையின் வழியாகத்தான், தமிழக பக்தர்கள், கண்ணகி கோயிலுக்கு செல்ல வேண்டியிருந்தது. தற்போது இந்த சாலையை வைத்துக் கேரள அரசு கண்ணகி கோயில் கேரளாவிற்குச் சொந்தமானது என்று உரிமை கொண்டாடுகிறது.
கண்ணகி கோயில் விழா
ஒவ்வொரு ஆண்டும் சித்திரை மாதம் வரும் சித்திரை முழுநிலவு தினத்தன்று இந்த மங்கலதேவி கண்ணகி கோயிலில் தமிழ்நாட்டைச் சேர்ந்த பக்தர்கள் சிறப்பு வழிபாடுகள் செய்து வருகின்றனர். இந்தக் கோவில் வழிபாட்டிற்காக தமிழ்நாடு, கேரளா மாநில அரசுகளைச் சேர்ந்த அதிகாரிகள் குழுவினர் பேச்சுவார்த்தை நடத்தி அதன்படி வழிபாடு செய்ய அனுமதி அளிக்கப்படுகிறது. வருடந்தோறும் இதற்காக தமிழ்நாடு அரசு சார்பில் தேனி மாவட்ட ஆட்சித்தலைவர் தலைமையிலான குழுவும் கேரளா அரசு சார்பில் இடுக்கி மாவட்ட ஆட்சித்தலைவர் தலைமையிலான குழுவும் பேச்சுவார்த்தைகள் நடத்தி சித்திரை முழுநிலவு திருவிழாவிற்கு பக்தர்களை அனுமதிக்கின்றனர். மற்ற நாட்களில் இங்கு செல்ல அனுமதி அளிக்கப்படுவதில்லை.
கோயில் நிலை
கேரள அரசின் பலவிதமான கட்டுப்பாடுகளுக்கு இடையே தமிழ்நாட்டைச் சேர்ந்த பக்தர்கள் சித்திரை முழுநிலவு தினத்தன்று மட்டும் இந்தக் கோயிலுக்குச் சென்று வழிபட வேண்டிய நிலை ஏற்பட்டுள்ளது. சித்திரை முழுநிலவு தவிர மற்ற நாட்களில் பக்தர்கள் செல்ல அனுமதியில்லாததால் இந்தக் கோயில் பராமரிப்பின்றி கோவிலின் பல பகுதிகள் சிதைந்து போய்விட்டன.கோவில் சுவற்றின் கற்கள் உடைந்து போய் கிடக்கின்றன. கண்ணகி சிலையும் சில ஆண்டுகளுக்கு முன்பு காணாமல் போய்விட்டது. தற்போது, சித்திரை முழுநிலவு விழா நேரத்தில் சந்தனத்தால் கண்ணகி முகம் வடிவமைக்கப்பட்டு கொண்டாடப்படுகிறது.இப்படியே சில காலம் கவனிக்காத நிலை தொடர்ந்தால் வரலாற்று சிறப்பு மிக்க இக்கோவில் அழிந்து போகும். கோவிலைக் காப்பாற்ற இரண்டு மாநில அரசுகளும் தேவையான நடவடிக்கை எடுக்க வேண்டும் என்று இந்தக் கோயிலின் பக்தர்களும் தமிழ் மேல் பற்றுடைய ஆர்வலர்களும் தொடர்ந்து கோரி வருகின்றனர்.
மங்கலதேவி கண்ணகி அறக்கட்டளை
தமிழ்நாட்டில் மங்கலதேவி கண்ணகி அறக்கட்டளை என்ற ஒரு அமைப்பு நிறுவப்பட்டுள்ளது. இந்த அமைப்பின் சார்பில் சித்திரை முழுநிலவு தினத்தன்று கண்ணகி கோயிலில் வழிபாடுகள் செய்வதுடன் அங்கு வரும் பக்தர்களுக்கு அன்னதானமும் செய்து வருகிறது. இந்த அமைப்பு தமிழ்நாட்டின் கூடலூர் (தேனி) மலைப்பகுதியிலுள்ள பளியங்குடியிலிருந்து கண்ணகி கோயிலுக்குத் தனிப்பாதை அமைக்க வேண்டும் என்கிற கோரிக்கையுடன் கண்ணகி கோயில் தமிழ்நாட்டுக்குரியது அதை மீட்க வேண்டும் என்றும் கோரி வருகிறது.
புதிய கோயில்
கூடலூர் பளியங்குடி வழியாக மங்கலதேவி கண்ணகி கோயிலுக்குச் செல்லும் வழியில் கூடலூரைச் சேர்ந்த கந்தவேல் என்பவர் அவருக்குச் சொந்தமான இடத்தில் சில வருடங்களுக்கு முன்பு மங்கலதேவி கண்ணகி கோயில் என்ற பெயரில் புதிய கோயில் ஒன்றைக் கட்டியுள்ளார். இந்தக் கோயிலுக்கும் பக்தர்கள் வந்து வணங்கிச் செல்கின்றனர். இந்நிலையில் மங்கலதேவி கண்ணகி அறக்கட்டளை நிர்வாகிகள் பழமையான கோயில் தமிழ்நாடு- கேரள எல்லைப்பகுதியில் இருக்கும் நிலையில் புதிய கோயில் பக்தர்களிடையே குழப்பத்தை ஏற்படுத்தும். மேலும் இது மங்கலதேவி கண்ணகியைக் களங்கப்படுத்துவதாகவும் அமையும். இதுகுறித்து நடவடிக்கை எடுக்க வேண்டும் என்று காவல்துறையில் புகார் அளித்துள்ளனர். இது குறித்து காவல்துறையினரால் வழக்கு ஒன்று பதிவு செய்யப்பட்டுள்ளது.
வெளி இணைப்பு
பகுப்பு:இடுக்கி மாவட்டத்திலுள்ள இந்துக் கோயில்கள் பகுப்பு:கண்ணகி கோயில்கள்
விசுமா புத்ரா
விசுமா புத்ரா (மலாய்: Wisma Putra; ஆங்கிலம்: (Wisma Putra) (MOF) என்பது மலேசியாவின் வெளியுறவு அமைச்சை குறிப்பிடும் சொல் (Metonym) ஆகும். அதே வேளையில், புத்ராஜெயாவில், அமைக்கப்பட்டு இருக்கும் மலேசிய வெளியுறவு அமைச்சகத்தின் வளாகமும் (Ministry of Foreign Affairs complex), விசுமா புத்ரா என்றே அழைக்கப் படுகிறது.
பொது
இந்த விசுமா புத்ரா வளாகம், 170 மில்லியன் ரிங்கிட் செலவில் உருவாக்கப்பட்டது. 2001 செப்டம்பர் 17-ஆம் தேதி, மலேசியாவின் முன்னாள் பிரதமர் துன் மகாதீர் பின் முகமது அவர்களால், அதிகாரப்பூர்வமாகத் திறந்து வைக்கப்பட்டது.
வரலாறு
மலேசிய வெளியுறவு அமைச்சை உருவாக்கும் திட்டம் 1956-ஆம் ஆண்டிலே தொடங்கியது. 1955-ஆம் ஆண்டு, மலாயாவின் முதல் கூட்டரசு தேர்தல் நடந்து முடிந்ததும், துங்கு அப்துல் ரகுமான் (Tunku Abdul Rahman Putra Al-Haj) அவர்களின் அலுவலகத்திலேயே மலேசிய வெளியுறவு அமைச்சு அமைக்கப்பட்டது. அப்போது அந்த அமைச்சு, மலாயா கூட்டரசின் மலேசிய வெளி உறவுகள் அமைச்சு (Ministry of External Affairs) என்று அழைக்கப்பட்டது.
புத்ராஜெயாவிற்கு இடமாற்றம்
அதன் பின்னர், 1966-ஆம் ஆண்டு, மலாயாவின் வெளிவிவகார அமைச்சு (Ministry of External Affairs) என்பது மலேசிய வெளியுறவு அமைச்சு (Ministry of Foreign Affairs) என்று பெயர் மாற்றம் கண்டது. கோலாலம்பூர், புக்கிட் பெட்டாலிங் எனும் இடத்திற்கு இடப்பெயர்வும் செய்யப்பட்டது.
அப்போது இருந்து, மலேசிய வெளியுறவு அமைச்சு, இன்று வரையில் விசுமா புத்ரா என்று அழைக்கப்படுகிறது. இதற்கிடையில், 2001 செப்டம்பர் 17-ஆம் தேதி, புத்ராஜெயாவிற்கு நிரந்தரமாக இடம் மாறியது.
மலேசியாவின் முதல் தூதரகங்கள் லண்டன், வாஷிங்டன், கான்பெரா, நியூயார்க், புதுடில்லி, ஜகார்த்தா, பாங்காக் ஆகிய நகரங்களில்தான் அமைக்கப்பட்டன. 1963-ஆம் ஆண்டில் 14 நாடுகளில் தூதரகங்கள் தோற்றுவிக்கப்பட்டன. 1966-இல், அதுவே 21 நாடுகளாகின. இப்போது, 112 நாடுகளில் மலேசியாவின் தூதரகங்கள் செயல்பட்டு வருகின்றன.
வெளி இணைப்புகள்
பகுப்பு:மலேசிய அரசு பகுப்பு:புத்ராஜெயா பகுப்பு:மலேசியக் கட்டிடக்கலை பகுப்பு:மலேசிய தூதரகங்கள்
ஜஸ்ட் லைக் ஹெவன் (திரைப்படம்)
ஜஸ்ட் லைக் ஹெவன் செப்டம்பர் 16, 2005 அன்று அமெரிக்காவிலும் கனடாவிலும் வெளியிடப்பட்ட ஒரு நகைச்சுவைக்காதல் திரைப்படம் ஆகும். சான் ஃபிரான்ஸிஸ்கோவில் கதைக்களம் அமைக்கப்பட்டுள்ள இத்திரைப்படத்தில் ரீஸ் விதர்ஸ்பூன், மார்க் ரஃபலோ மற்றும் ஜோன் ஹெடர் ஆகியோர் நடித்துள்ளனர். ஐக்கிய அமெரிக்காவில் வசூலில் முதல் இடத்தை பிடித்தாலும், எதிர்பார்த்த அளவுக்கு வசூல் ஆகவில்லை இது இஃப் ஒன்லி இட் வேர் ட்ரூ என்ற நாவலை அடிப்படையாகக்கொண்டு எடுக்கப்பட்ட படம். திரைப்படத்தின் துணைத்த்லைப்பு: இட்ஸ் அ வண்டர்ஃபுல் ஆஃப்டர் லைஃப்
கதைச்சுருக்கம்
எலிசபெத் மாஸ்டர்சன்(ரீஸ் விதர்ஸ்பூன்) பணிக்காக தன் வாழ்க்கையையே அர்ப்பணித்துக்கொண்ட ஒரு இளம் மருத்துவர். இவர் கார் விபத்துக்கு உள்ளாகிறார். தன் மனைவியை இழந்த சோகத்தில் இருக்கும் டேவிட் அபாட்(மார்க் ரஃபலோ) மூன்று மாதங்கள் கழித்து எலிசபெத்தின் அடுக்குமாடி குடியிருப்பில் குடியேறுகிறார். அந்த குடியிருப்பில், எலிசபெத் டேவிட் முன்பு தோன்றுகிறார். எலிசபெத்துக்கு ஆவியை போன்ற குணாதிசயங்கள் காணப்படுகின்றன. இருவரும் சந்திக்கும் போது இருவருமே அதிர்ச்சிக்கு உள்ளாகின்றனர். எனினும் தன் நிலையை குறித்து அறியவில்லை. தன் வீட்டுக்குள் டேவிட் அத்துமீறி நுழைந்ததாக கருதுகிறார். பிறகே தன்னிலையை எலிசபத் உணருகிறார். எலிசபத் டேவிட்டை தவிர யார் கண்களிலும் படுவதில்லை, டேவிட் மட்டும் தான் எலிசபத்துடன் பேசவோ பார்க்கவோ முடிகிறது.
எலிசபத்துக்கு தொடக்கத்தில் தன்னை குறித்த விவரங்களை முற்றிலும் மறந்திருந்தது. டேவிட்டும், இவளும் சேர்ந்து அவளை குறித்த விவரங்களைத்தேட சிறிது சிறிதாக நினைவு திரும்புகிறது. அப்போதுதான், தான் மருத்துவர் என்றும் விபத்தின் காரணமாக தான் கோமாவில் மூன்று மாத காலமாக இருப்பதையும் எலிசபெத் அறிகிறாள். எனினும் நீண்ட நாட்கள் கோமாவில் இருப்பதினால், எலிசபத்தின் உடலுக்கு உயிர் கொடுக்கும் கருவிகளின் செயல்பாட்டை நிறுத்த மருத்துவமனை முடிவு செய்கிறது. இதற்குள் எலிசபெத்தும் டேவிட்டும் காதல் வயப்படுகின்றனர். தன் மனைவி மறைந்த துக்கத்தில் இருந்து டேவிட் மீள்கிறான்.
கருவிகளின் செயல்பட்டை நிறுத்துவதை தடுக்கும் பொருட்டு, டேவிட்டும் அவனது நண்பனும் எலிசபெத்தின் உடலை மருத்துவமனையில் இருந்து கடத்த முனைகின்றனர். எனினும் அது நிறைவேறாமால் பாதியில் நிற்கும் வேளையில், எலிசபெத்தின் உடலுக்கு நினைவு திரும்புகிறது. ஆனால் எலிசபெத்துக்கு தான் ஆவி உருவில் இருந்த நினைவுகள் அனைத்தும் மறந்து விடுவதால், டேவிட்டை அவரால் அடையாளம் கண்டு கொள்ள முடியவில்லை. இதனால் டேவிட் ஆழந்த மன வருத்தத்துக்கு உள்ளாகிறான்.
ஒரு நாள் எலிசபெத், டேவிட்டை அவள் விட்டு மொட்டைமாடியில் சந்திக்கிறாள். டேவிட் தன் வீட்டுச்சாவியை எலிசபெத் கேட்கிறாள். சாவியை எலிசபெத்துக்கு கொடுக்கும் போது, இருவரின் கைகள் ஒன்றை ஒன்று தொடும் போது, எலிசபெத்துக்கு பழைய நினைவுகள் திரும்புகின்றன. பிறகு இருவரும் முத்தத்தை பரிமாறிக்கொள்கின்றனர்.
தாள தசப்பிராணங்கள்
கருநாடக இசையில் தாளத்தின் 10 அம்சங்கள் அல்லது கூறுகள் தாள தசப்பிராணங்கள் எனப்படும். அவையாவன:
காலம்
காலம் இசையில் நேரத்தின் அலகுகளை வகுக்கிறது. கணம் (க்ஷணம்), லவம், காஷ்டம், நிமிடம் (நிமிஷம்), களை, சதுர்பாகம், அனுத்ருதம், துருதம், லகு, புலுதம், காகபதம் - இவை காலத்தின் வரையறைகள்.
மார்க்கம்
தாளத்தின் ஒரு அட்சரத்துக்குள் எத்தனை சுரங்கள் அடங்கும் என்பதை மார்க்கம் வரையறுக்கிறது. சரியான முறையில் தாளம் போடவும், உருப்படிகளை சரியான சுர-குறிப்புகளில் எழுதவும் மார்க்கம் உதவுகிறது.
ஆறு மார்க்கங்கள் உள்ளன. அவை ஷண்மார்க்கங்கள் என்றழைக்கப்படுகின்றன. முதல் மூன்று பல்லவி பாடவும், பின் மூன்று வர்ணங்கள், கிருதிகள் போன்ற இதர இசை வடிவங்களுக்கும் பயன்படுகின்றன.
லயம்
பார்க்க: லயம்
வெளி இணைப்புகள்
பகுப்பு:தாளங்கள்
பன்னாட்டு யோகா நாள்
பன்னாட்டு யோகா நாள் (International Yoga Day) ஆண்டுதோறும் சூன் 21 ஆம் நாள் கொண்டாடப்படும் என ஐக்கிய நாடுகள் அவை அறிவித்துள்ளது. ஐயாயிரம் ஆண்டுகள் பழைமை வாய்ந்த யோகா கலையின் பெருமையை உலகம் முழுவதும் பரவச் செய்யும் வகையில் சர்வதேச யோகா நாளாக ஆண்டின் ஒரு நாளை ஐக்கிய நாடுகள் சபை அறிவிக்க வேண்டும் என இந்தியப் பிரதமர் நரேந்திர மோதி ஐநா பொதுச்சபையில் 2014 செப்டம்பர் 27 அன்று வலியுறுத்தி உரையாற்றியிருந்தார். சூன் 21 ஆம் நாளை அவர் இதற்காகப் பரிந்துரைத்திருந்தார். இரண்டு கதிர்த்திருப்பங்களில் ஒன்று நிகழும் இந்நாள், வடக்கு அரைக்கோளத்தில் மிக நீண்ட நாளாகவும் உள்ளது. பல உலக நாடுகளில் இந்நாள் ஒரு குறிப்பிடத்தக்கதாகவும் உள்ளது என அவர் தெரிவித்தார். அமெரிக்கா, கனடா, சீனா உட்படப் பல உலக நாடுகள் நரேந்திர மோதியின் பரிந்துரையை ஆதரித்தன.
2014 டிசம்பர் 11 அன்று 193-உறுப்பினர்கள் கொண்ட ஐக்கிய நாடுகள் பொதுச் சபை சூன் 21 ஆம் நாளை 'பன்னாட்டு யோகா நாளாக' அறிவிக்கும் தீர்மானத்தை நிறைவேற்றியது.
முதல் சர்வதேச யோகா தினம்
முதல்முறையாக 2015, சூன் 21-ம் தேதி சர்வதேச யோகா தினம் கொண்டாடப்பட்டது. இதற்காக இந்தியத் தலைநகர் தில்லியில் பிரம்மாண்ட ஏற்பாடுகள் செய்யப்பட்டன. இந்நிகழ்ச்சிக்கு இந்தியப் பிரதமர் நரேந்திர மோதி தலைமை வகித்தார்
மேற்கோள்கள்
பகுப்பு:சிறப்பு நாட்கள் பகுப்பு:சூன் சிறப்பு நாட்கள்
சுமலதா
சுமலதா (பிறப்பு 27 ஆகஸ்ட் 1963) இந்தியத் திரைப்பட நடிகை மஞ்சுளா ஆவார். இவர் இருநூற்றிற்கும் மேற்பட்ட திரைப்படங்களில் நடித்துள்ளார். தெலுங்குத் திரைப்படங்கள், மலையாளத் திரைப்படங்கள், கன்னடத் திரைப்படங்கள் மற்றும் இந்தித் திரைப்படங்கள் ஆகியவற்றில் நடித்துள்ளார்.
வரலாறு
இவர் தமிழ்நாட்டில் உள்ள சென்னையில் 1963 இல் பிறந்தவர். மலையாளத் திரைப்படத்துறையில் புகழ்பெற்ற இவர், கன்னடத் திரைப்பட நடிகரான அம்பரீஷை திருமணம் செய்து கொண்டார். தற்போது பெங்களூரில் வசிக்கின்றார்.
அரசியல்
பாரதிய ஜனதா கட்சி ஆதரவுடன், சுயேட்சை வேட்பாளரான நடிகை சுமலதா, 2019 நாடாளுமன்ற மக்களவைத் தேர்தலில், மண்டியா மக்களவைத் தொகுதியிலிருந்து  வென்றார்.
ஆதாரம்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:தெலுங்கு மக்கள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:சென்னை நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:17வது மக்களவை உறுப்பினர்கள்
மயிலாடுதுறை வதான்யேஸ்வர சுவாமி கோயில்
மயிலாடுதுறை வதான்யேஸ்வர சுவாமி கோயில் தமிழ்நாட்டில் நாகப்பட்டினம் மாவட்டம், மயிலாடுதுறை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் ஆறாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் வதான்யேஸ்வரசுவாமி, ஞானாம்பிகை சன்னதிகளும், விநாயகர், முருகன், துர்க்கை, தெட்சிணாமூர்த்தி உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனைத்துலக அடையாளக் குறியீடு
அனைத்துலக அடையாளக் குறியீடு (International Designator) என்பது தேசிய விண்வெளி அறிவியல் தரவு மையத்தின் செய்மதிகளுக்கான அனைத்துலகப் பெயரிடல் முறை ஆகும். இக் குறியீட்டில், ஏவப்பட்ட ஆண்டு, ஒரு குறிப்பிட்ட ஆண்டில் ஏவப்படும் செய்மதிகளுக்கான மூன்று இலக்கங்கள் கொண்ட தொடர்எண், ஒவ்வொரு ஏவுதலின் போதும் தொடர்புள்ள வெவேறு கூறுகளைக் குறிக்கும் மூன்று எண்ணிக்கை வரையான எழுத்துக்களைக் கொண்ட குறியீடு என்பன அடங்கியிருக்கும். வெளிப்படையாகத் தெரிந்த செய்மதிகளுக்கு மட்டுமே குறியீடுகள் வழங்கப்படுகின்றன. படைத்துறைச் செய்மதிகள் பட்டியல் இடப்படுவதில்லை. அத்துடன், ஆண்டுக்கான எவுதல் தொடர் எண்களையும் அவை பாதிப்பது இல்லை.
எடுத்துக் காட்டாக, 1957-001A ஸ்புட்னிக் 1 இன் ஏவுகலத்தையும், 1957-001B ஸ்புட்னிக் 1 செய்மதியையும் குறிக்கும். இக் குறியீட்டு எண்ணிலிருந்து, இது 1957 ஆம் ஆண்டில் ஏவப்பட்டது என்பதையும், அவ்வாண்டில் முதலாவதாக ஏவப்பட்டது என்பதையும் அறிந்து கொள்ளலாம். 1990-037B 1990 ஆம் ஆண்டில் 37 ஆவதாக ஏவப்பட்ட ஹபிள் விண்வெளித் தொலைநோக்கியைக் குறிக்கும். 1990-037A அதனை ஏவுவதற்கான விண்வெளி ஓடம் டிஸ்கவரியைக் குறிக்கும்.
தோல்வியில் முடிந்த ஏவுதல்களுக்கு முறையான அடையாளக் குறியீடு வழங்கப்படுவதில்லை. எழுந்தமானக் குறியீடுகளே வழங்கப்படுகின்றன. எடுத்துக் காட்டாக, VAGSL1 என்பது வான்கார்ட் எஸ்எல்வி 1 (Vanguard SLV 1) க்கு வழங்கப்பட்ட குறியீடு ஆகும்.
மேற்கோள்கள்
பகுப்பு:வானியல் பகுப்பு:விண்வெளிப் பயணம்
எராசுமசு இரீன்கோல்டு
எராசுமசு இரீன்கோல்டு (Erasmus Reinhold) (அக்தோபர் 22, 1511- பிபரவரி 19, 1553) ஒரு செருமானிய வானியலாளரும் கணிதவியலாளரும் ஆவார். இவர் இவரது தலைமுறையின் ஆழ்ந்த தாக்கம் செலுத்திய வானியல் கல்வியியலாளராகக் கருதப்படுகிறார். இவர் சாக்சானில் உள்ள சால்பீல்டில் பிறந்து அங்கேயே இறந்தார்.
இவர் விட்டன்பர்கு பல்கலைக்கழகத்தில் யாகோபு மிலிச் கீழ் கல்வி கற்று பின்னர் அதன் முதல் தேர்ந்தெடுக்கப்பட்ட புலத் தலைவராகவும் பின்னர் காஆளராகவும் விளங்கிய இவர் 1536 இல் பிலிப் மெலஞ்சுதானால் உயர்கணிதப் பேராசிரியராகப் பணியில் அமர்த்தப்பட்டார். அக்காலத்தில் கணிதவியல் பயன்முறைக் கணிதவியலையும் உள்ளடக்கியது, குறிப்பாக வானியலையும் உள்ளடக்கியது. இவரது சமகாலப் பணியாளராகிய யோச்சிம் இரெடிகசுவும்  விட்டன்பர்கில் படித்தார். இவரும் தாழ்கணிதவியல் பேராசிரியராக 1536 இல் பணியில் அமர்த்தப்பட்டார்.
இவர் பேரளவு விண்மீன்களைப் பட்டியலியலிட்டுள்ளார். இவரது வானியல் சார்ந்த வெளியீடுகளில் ஜார்ஜ் பியூர்பக்கின் Theoricae novae planetarum எனும் நூலுக்கான 1542, 1553 ஆகிய ஆண்டு குறிப்புரைகளும் அடங்கும்.இவர் கோப்பர்னிக்கசு தனது  De revolutionibis  நூலை வெளியிடுவதற்கு முந்தைய சூரிய மையக் கோட்பாட்டு வடிவத்தை இரீன்கோல்டு அறிந்திருந்தார். இதைப் பின்பற்றி மேற்கோள்களைப் பியூர்பக்கின் நூலுக்கான தனது குறிப்புரையில் இரீன்கோல்டு பயன்படுத்தினார். என்றாலும், இவர் கெப்ளர், கலீலியோ ஆகியோருக்கு முந்தைய வானியலாளர்களைப்போலவெ கோப்பர்னிக்கசுவின் கணிதவியல் முறைகளைத் தன் புறநிலைச் சூழல், இறையியல் காரணங்களுக்காக சூரிய மையக் கோட்பாட்டு அண்டவியலைப் புறக்கணித்துவிட்டு புவி மையக் கோட்பாட்டு வட்டத்துக்குள் கொணர்ந்து மொழிபெயர்த்துள்ளார்.
பிரசிய மன்னர் ஆல்பெர்ட் இரீன்கோல்டுக்கு நிதிஏற்பாடு செய்து இரீன்கோல்டை ஆதரித்தார். இரீன்கோல்டின் Prutenicae Tabulae அல்லது பிரசிய அட்டவணைகள் எனும் நூலை வெளியிட நிதியளித்தார். இந்த அட்டவணைகள் பிரசியா எங்கும் கோப்பர்னிக்கசுவின் கணக்கீட்டு முறையை பரப்பிட உதவியது. என்றாலும் கிங்கெரிச் என்பார் அவை உண்மையான சூரிய மையக் கோட்பாட்டுக் கடப்பாடின்மையைக் காட்டுவனவாக குறிப்பிடுகிறார், மேலும், அவை புவி தனித்து இயங்குவதாகக் காட்டுவதற்காக கவனமாக புனைந்த்தாகத் தெரிகிறது எனவும் கருதுகிறார். இரீன்கோல்டின் பிரசிய அட்டவணைகளும் கோப்பர்னிக்கசுவின் ஆய்வுகளும் ஆகிய இரண்டுமே பதின்மூன்றாம் போப் கிரிகொரியின் நாட்காட்டிச் சீர்திருத்தத்துக்கு 1582 இல் அடைப்படையாகின.
எடின்பர்கில் அமைந்த அரசு வான்காணகத்தில் உள்ள இரீன்கோல்டின் பரவலான குறிப்புரையுள்ள De revolutionibus படிதான், ஓவன் கிங்கெரிச்சை அதன் முத்லிரு பதிப்புகளைத் தேட்த் தூண்டியுள்ளது. இவற்ரைப் பற்றி, இவர் தன் எவராலும் படிக்கப்படாத நூல்கள். இரீன்கோல்டு தனது வெளியிடப்படாத De revolutionibus எனும் நூலின் குறிப்புரையை வைத்து புவிக்கும் சூரியனுக்கும் உள்ள தொலைவைக் கணித்துள்ளார். தாலமியின் மதிப்பைக் கொணரப் பெரிதும் பூசி மெழுகியுள்ளார்.
நிலாவில் மேர் இன்சுலாரத்தில் அமைந்த கோப்பர்னிக்கசு குழிப்பள்ளத்துக்குத் தென் தென்மேற்கில் உள்ள நிலாவின் குழிப்பள்ளம் ஒன்று இவரது நினைவாக இரீன்கோல்டு குழிப்பள்ளம் எனப் பெயரிடப்பட்டுள்ளது.
மேற்கோள்கள்
பகுப்பு:1511 பிறப்புகள் பகுப்பு:1553 இறப்புகள் பகுப்பு:செருமானிய வானியலாளர்கள் பகுப்பு:செருமானியக் கணிதவியலாளர்கள்
கல் ஹோ நா ஹோ
கல் ஹோ நா ஹோ , (कल हो ना हो, , சொற்பொருள்: நாளை இல்லாமலும் போகலாம் ) 2003 ஆம் ஆண்டில் நியூயார்க் நகரத்தில் படமாக்கப்பட்ட ஹிந்தித் திரைப்படம் ஆகும். இந்த திரைப்படத்தில் ஜெயா பச்சான், ஷாருக் கான், ப்ரீத்தி ஜிந்தா மற்றும் சைஃப் அலி கான் ஆகியோர் நடித்துள்ளனர். இந்த திரைப்படத்தை நிகில் அத்வானி தனது முதல் படமாக இயக்கினார்; குச் குச் ஹோத்தா ஹே (1998) மற்றும் கபி குஷி கபி ஹம் (2001) என்ற திரைப்படங்களின் மூலம் இயக்குனராக நன்கு அறியப்பட்ட கரன் ஜோகர் இந்த திரைப்படத்தின் தயாரிப்பாளர் மற்றும் இணை-எழுத்தளராக பணியாற்றினார். இதன் ஒலித்தட்டுகளுக்காக இந்தத் திரைப்படம் மிகவும் பிரபலமாக அறியப்பட்டது, இந்த திரைப்படத்தின் பாடல்கள் வணிகரீதியாக மிகவும் வெற்றி பெற்று இசையமைப்பாளர்களான ஷங்கர் எஷான் லோய் ஆகியோருக்கு சிறந்த இசையமப்பாளருக்கான தேசிய விருதையும் பெற்றுத் தந்தது.
மற்ற ஹிந்தி தயாரிப்பாளர்களைப் போல இல்லாமல், இந்த திரைப்படத்தின் தயாரிப்பாளர்கள் சர்வதேச காப்புரிமை சட்டங்களைப் பின்பற்றி நியூ யார்க் நகரத்தின் தெருக்களில் இடம் பெற்று இருந்த "ராய் ஆர்ப்சன்" என்பவரின் "ஓ,ப்ரிட்டி வுமன்" பாடலுக்கு உரிமம் பெற்றனர். இந்த திரைப்படம் உலகம் முழுவதும் சுமார் ரூபாய் 600 மில்லியனுக்கு மேல் வருவாய் ஈட்டியது. இந்தியாவில் மிக அதிகமாக வருவாய் ஈட்டியத் இரண்டாவது திரைப்படமாகவும் மற்றும் அந்த வருடத்தில் வெளிநாட்டுச் சந்தையில் அதிகமாக வருவாய் ஈட்டிய பாலிவுட் திரைப்படம் என்ற பெருமையையும் பெற்றது.
வேலன்சின்னெஸ் நகரில் நடைபெற்ற எரா நியூ ஹரிஸோன்ஸ், மாராகெக் இண்டர்நேஷனல் மற்றும் ஹெல்சின்கி திரைப்பட விழாவிலும் இந்த திரைப்படம் திரையிடப்பட்டது.
கதைக்கரு
நைனா கேத்ரீன் கபூர் (ப்ரீத்தி ஜிந்தா) பல காரணங்களுக்காக கோபம் கொள்ளும் இளம் பெண்மனி ஆவார். தனது தந்தையை அதிகமாக நம்பி வாழ்ந்து வரும் நிலையில், இவரது தாயார் ஜெனிஃபரிடம் (ஜெயா பச்சான்) இரண்டு இளம் குழந்தைகளை விட்டு விட்டு கபூரின் தந்தை தற்கொலைச் செய்து கொள்வார். ஜெனிஃபர் இயக்கி வந்த உணவு விடுதியும் திடீரென நிறுத்தப் படுகிறது. நைனாவின் தந்தை வழி பாட்டி, லாஜோ (சுஸ்மா செத்) தனது மகன் தற்கொலைச் செய்து கொண்டதற்கு ஜெனிஃபர் தான் காரணம் என்று பழி கூறுகிறார் மேலும் ஆறு வயது குழந்தை ஜிகாவை (ஜானக் சுக்லா) ஜெனிஃபர் தத்தெடுத்தெடுத்தன் மூலமாக துரதிர்ஷ்டத்தை தனது குடும்பத்திற்குள் கொண்டு வந்து விட்டதாகவும் ஜெனிஃபர் மீது பழிப் போடுகிறார். இந்த பிரச்சனைகளை முன்வைத்து தனது வீட்டில் தினமும் நடைபெறும் சண்டைகளை கண்டு நைனா வளர்கிறாள். தனது சக MBA மாணவரான ரோஹித் (சைஃப் அலி கான்) மூலம் சகிப்புத்தன்மைக் மற்றும் கடினமான உழைப்பைக் கொண்ட ஜெனிஃபர் மற்றும் நைனாவின் வாழ்வில் மீண்டும் நல்ல நிகழ்வுகள் தோன்ற ஆரம்பிக்கிறது.
நைனாவின் பக்கத்து வீட்டிற்கு குடிவரும் அமன் மாதூர் (ஷாருக் கான்) விரைவில் அனைத்தையும் மாற்றுகிறார். தனது வீட்டிற்கு அருகில் உள்ளவர்களின் சோகங்களைக் கண்டு அதில் தலையிடுகிறார். தங்களது நடவடிக்கைகளில் தலையிடும் மாதூரின் செயல்களினால் ஜெனிஃபர் குடும்பத்தின் பொருளாதார நிலை மாறுகிறது, மேலும் இவரின் பொது மனப்பாங்கு இவர்களின் வாழ்வில் பல மாற்றங்களை ஏறபடுத்தி சிறப்பான வாழ்கைக்கு வழிவகுக்கிறது. ஆரம்பத்தில் அமன் மற்றவர்களிடம் செய்யும் செயல்களை விருப்பமின்றி நைனா ரசிக்கிறாள் மேலும் அமனின் பரந்த மனப்பான்மை ஆகியவற்றால் எரிச்சலுக்கு உண்டாகிறாள், அதிக ஆர்வம் கொண்ட மனப்பாங்கு ஆகியவற்றால் அமனை விரும்ப ஆரம்பித்து அவருடன் காதல் வயப்படுகிறார்.
அதே நேரத்தில், நைனாவின் நண்பர் ரோஹித் இவருடன் காதல் கொள்கிறான். அமனின் உற்சாகமூட்டல் காரணமாக நைனாவை மதிய உணவிற்கு அழைத்து தனது காதல் பற்றி ரோஹித் சொல்வதற்கு முன் தனக்கு அமன் மீது உள்ள காதலை நைனா ரோஹித்திடம் கூறுகிறாள். இதைப் பற்றி அமனிடம் கூறிவிட்டு தனது பெற்றோரின் வீட்டிற்கு ரோஹித் சென்று விடுகிறான். நைனா தனது விருப்பத்தை தெரிவிக்க அமனின் வீட்டிற்கு செல்கிறாள், அமன் தனக்கு முன்பே திருமணம் நடந்து விட்டது என்றும் தனது மனைவி பெயர் ப்ரியா (சோனாலி பிந்த்ரே) அவள் தான் தனக்கு மருத்துவர் என்றும் கூறுகிறார்.
தனது இதயம் பலவீனமாக உள்ள காரணத்தினால் தான் விரைவில் இறக்கும் நிலையில் இருப்பதாக அமன் தனது நிலையை வெளிப்படுத்துகிறார். தனது வாழ் நாள் பற்றி அறிந்த பின்பு, அனைவருடனும் அன்புடனும் மற்றும் விளையாட்டுத் தனமாகவும் தனது வாழ்கையை மாற்றிக் கொள்கிறார், மேலும் தான் காணும் மக்களிடம் இன்றையத் தருணங்களை இன்றே அனுபவித்து விட வேண்டும் ஏனெனில் "இன்றைய தருணங்கள் நாளை மீண்டும் வராது" என்று வலியுறுத்துகிறார். தன்னிடம் இருந்த பொதுநலப்பண்பு காரணமாக நைனா மீது இருந்த காதலை தியாகம் செய்து விட்டு ரோஹித் மற்றும் நைனாவை இணைக்கும் வேலைகளில் ஈடுபடுகிறார். ஒரு சில வாரங்கள் கழித்து, நைனா ரோஹித்தை ஒரு நண்பன் என்பதிலிருந்து மாற்றி விரும்ப ஆரம்பித்து அவனது திருமண அழைப்பையும் ஏற்றுக் கொள்கிறாள்.
ஜியா நைனாவின் உண்மையான சகோதரிதான் மற்றும் நைனாவின் தந்தைக்கு இருந்த மற்றொரு தாம்பத்திய உறவில் பிறந்தவள் தான் ஜியா என்று ஜெனிஃபருக்கு அமன் எழுதிய கடிதத்தினால் நைனாவின் குடும்பத்தில் இருந்த சிக்கல்கள் முடிகின்றன. தனக்கு செய்த துரோகம் காரணமாகத் தான் தனது கணவர் தற்கொலைச் செய்து கொண்டதாக ஜெனிஃபர் ஏற்றுக் கொள்கிறார். லாஜோ இறுதியில் ஜியாவை ஏற்றுக் கொள்கிறார், தற்போது இந்தக் குடும்பம் ஒன்று கூடி ரோஹித் மற்றும் நைனாவின் திருமணத்திற்கு தயாராகிறது.
இந்த நிலையில் திரைப்படம் சென்று கொண்டிருக்கும் போது அமனின் உடல்நிலை மிகவும் மோசமடைகிறது. ரோஹித் மற்றும் நைனாவின் திருமண விழா கொண்டாட்டத்தில், அதிகப்படியான உணர்ச்சியின் காரணமாக அமன் இறக்கும் நிலைக்கு செல்கிறார். ஒரு நேரத்தில் நைனா, அமன் தனது மனைவி என்று கூறிய ப்ரியாவைச் சந்திக்கிறாள் மேலும் ப்ரியா அமனின் மருத்துவர் என்பதையும் அறிந்து கொள்கிறாள். தனது உண்மை நிலையை மறைப்பதற்காகவே தன்னிடம் தனக்கு திருமணம் ஆகிவிட்டது என்று அமன் பொய் கூறி இருப்பதாக நைனா புரிந்து கொண்டு, ஒரு வேளை அமனும் தன்னை விரும்பி இருக்கலாம் என்று நினைத்துக் கொள்கிறாள். நைனா அமனைக் காணச் செல்கிறாள், தனது உண்மையான உணர்ச்சிகளை கட்டுப்படுத்த இயலாமல் மறுக்கிறான், இறுதியில் அமன் தன்னை எந்த அளவிற்கு காதல் செய்கிறான் என்பதை புரிந்து கொள்கிறாள். தான் நீண்ட நாள் உயிர் வாழப் போவது இல்லை என்பதை எடுத்துக் கூறி அமன் நைனாவிடம் ரோஹித்தை திருமணம் செய்து கொள்ளும்படி கூறுகிறார். நைனா ஒப்புக் கொள்கிறாள், விரைவில் நைனா மற்றும் ரோஹித் திருமணம் நடக்கிறது. ரோஹித், நைனா மற்றும் இவர்களது குடும்ப உறுப்பினர்கள் அருகில் இருக்கும் போது தனது உடல்நலக் குறைவால் அமன் இறந்து விடுகிறான்.
பல வருடங்கள் கழித்து, வயதான நிலையில் இருக்கும் நைனா அமனின் அன்பைப் பற்றி வளர்ந்த நிலையில் இருக்கும் ஜியா, தனது மகள், மற்றும் ரோஹித்திற்கு விவரிப்பதை காண்கிறோம்.
தயாரிப்பு
இந்த திரைப்படத்திற்கு தயாரிப்பிற்கு முந்தைய வேலைகள் 2003 ஆம் ஆரம்பிக்கப்பட்டன. கரீனா கபூர் தான் முதலில் நைனாவின் பாத்திரத்தில் நடிப்பதாக இருந்தது பணத்தின் காரணமாக இந்த பாத்திரத்தை கபூர் மறுத்துவிட்டார். ப்ரீத்தி ஜிந்தா இந்த பாத்திரத்திற்கான அடுத்த தேர்ந்தெடுப்பாக இருந்தார், இந்த திரைப்படத்தின் இயக்குனர் நிகில் அதவானியைப் பொறுத்த வரை, " எனது மனதின் மற்றொரு பக்கத்தில் அவர் [ஜிந்தா] எப்போது நைனா காத்ரீன் கபூராக உள்ளார் என்று கூறினார். இந்த வாழ்க்கை முறையை அவர் புரிந்து கொண்டார். இதற்கு மேல் அவர் எதும் செய்ய வேண்டியதில்லை."
வரவேற்பு
2005 ஆம் ஆண்டின் ஆரம்பத்தில் ஜெர்மனி நாடு முழுவது வெளிவிடப்பட்ட இரண்டாவது திரைப்படமாக கல் ஹோ நா ஹோ திரைப்படம் இருந்தது (முதல் திரைப்படம் கபி குஷி கபீ ஹம் ). இந்த திரைப்படத்தின் ஹிந்தி தலைப்பு லீபீ அண்ட் டென்கீ நிக்ட் ஆன் மோர்கென் ("இன்று பற்றி நினை நாளைப் பற்றி நினைக்காதே") என்று மாற்றப்பட்டு வெளியிடப்பட்டது ஆனால் இந்த திரைப்படம் இந்தியன் லவ் ஸ்டோரி என்ற ஆங்கிலத் தலைப்புடன் பொதுவாக வெளிவிடப்பட்டது. இந்த திரைப்படத்தின் வெளியீட்டுக்கு பிறகு, பாலிவுட் திரைப்படங்கள் ஜெர்மனியில் மிகவும் பிரபலமாக மாறியது, மற்றும் மற்ற இந்தியத் திரைப்படங்கள் முதல் காட்சிகளாகத் தொலைக்காட்சிகளில் ஒளிபரப்பபட்டன மேலும் டிவிடி வடிவிலும் அதிகமாக விற்பனை செய்யப்பட்டன.
இந்த திரைப்படம் 2006 ஆம் ஆண்டு மே மாதம் போலந்து நாட்டில் கிடிபே ஜூட்ரா நீ பைலோ (நாளை எப்போதும் வராது) என்ற பெயரிலும் 2005 ஆம் ஆண்டில் நியூ-யார்க் மசாலா என்றப் பெயரில் பிரான்ஸ் நாட்டிலும் வெளிவிடப்பட்டது.
ஒலித்தட்டு
இந்த திரைப்படத்தின் ஒலித்தடுகள் பல்வேறு வடிவங்களில் 2003 ஆம் ஆண்டு செப்டம்பர் மாதம் வெளிவிடப்பட்டது. அதிகாரப்பூர்வமான வெளியீடு செப்டம்பர் மாதம் 29 ஆம் நாள் மும்பை'ஸ் தாஜ் லேண்ட்ஸ் எண்ட்'ஸ் பேன்குட் ஹால், சால்சீடே என்ற இடத்தில் நடைபெற்றது. இந்த திரைப்படத்தின் இசையானது விருது-பெற்ற ஷங்கர்-எஷான்-லோய் என்ற மூவராலும், பாடல் வரிகள் ஜாவேத் அக்தர் என்பவராலும் எழுதப்பட்டது. இந்த திரைப்படத்தின் ஒரு பாடல் தலைப்பாக மற்றும் மற்ற பாடல்களில் பகுதியாக பயனபடுத்த ராய் ஆர்பிசன் என்பவரின் "ஓ,ப்ரிட்டி வுமன்" என்ற பாடலுக்கு உரிமம் வாங்கப்பட்டது.
இந்த திரைப்படத்தின் இசை விளக்க அட்டவணைகளில் சிறப்பாக இடம் பெற்றது, மேலும் அந்த ஆண்டின் மிகவும் வெற்றி பெற்ற இசை ஆல்பமாக இருந்தது. இந்த திரைப்படத்தின் தலைப்பு பாடலான கல் ஹோ நா ஹோ பாடல் மிகவும் கவனிக்கப்பட்டதாக இருந்தது, ஆண்டின் சிறந்த பாடலுக்கான ஜீ சினி விருது, மற்றும் ஃப்லிம்பேர் நிகழ்ச்சியில் சிறந்த ஆண் பின்னணிப் பாடகர் விருது மற்றும் தேசிய திரைப்பட விருது போன்றவற்றை இந்தப் பாடலின் பாடகர் சோனு நிகாம் என்பவருக்கு பெற்றுத் தந்தது. இந்த திரைப்படத்தின் இசைக்காக சிறந்த இசையமைப்பாளருக்கான ஃப்லிம்பேர் விருது மற்றும் சிறந்த இசையமைப்பாளருக்கான தேசிய விருது போன்றவற்றை ஷங்கர்-எஷான்-லாய் ஆகியோருக்கு பெற்றுத் தந்தது.
விருதுகள்
{| cellpadding=0 cellspacing=15 |- |width="50%" valign="top"|
ஜீ சினி விருதுகள்
width=&quot;50%&quot; vlign=&quot;"top"&quot;
புற இணைப்புகள்
பகுப்பு:2003 திரைப்படங்கள்‎ பகுப்பு:நாடகத்தனமான காதல் திரைப்படங்கள் பகுப்பு:நியூயார்க் நகரத்தில் படமாக்கப்பட்ட திரைப்படங்கள் பகுப்பு:2003 இந்தித் திரைப்படங்கள் பகுப்பு:கூகுள் தமிழாக்கம்-இந்தித் திரைப்படம்
டாக்குர்கஞ்சு தொடருந்து நிலையம்
டாக்குர்கஞ்சு தொடருந்து நிலையம், இந்திய மாநிலமான பீகாரின் டாக்குர்கஞ்சில் உள்ளது.
இணைப்புகள்
பகுப்பு:பீகாரிலுள்ள தொடருந்து நிலையங்கள் பகுப்பு:கிசன்கஞ்சு மாவட்டம்
ஐடா இசுகடர் பள்ளி
ஐடா இசுகடர் பள்ளி (Ida Scudder School) இந்தியாவின் தமிழ்நாடு மாநிலத்தின் வேலூர் மாவட்டத்தில் கழிஞ்சூர் என்னும் இடத்தில் அமைந்துள்ள பள்ளியாகும். இப்பள்ளி ஒர் தனியார் நிறுவன, தங்கும் வசதியில்லா, இருபாலரும் பயிலும் பள்ளியாகும். இப்பள்ளி தேசிய அளவிலான, தனியார் இந்திய கல்வி வாரியம் இந்திய பள்ளி சான்றிதழ் தேர்வுகள் சபை கல்வியுடன் இணைந்த பள்ளி ஆகும். இங்கு ஒன்றாம் வகுப்பு முதல் மேல் நிலைக்கல்வி வகுப்புகள் வரையுள்ள பள்ளியாகும்.
வரலாறு
இப்பள்ளி அமெரிக்க மருத்துவ மதபோதகரான டாக்டர்.ஐடா இசுகடர் அவர்களின் நினைவாக அவரின் பெயர் சூட்டப்பட்டது. வேலூரில் உள்ள கிருத்துவ மருத்துவக் கல்லூரி ஆரம்பித்து வைத்தவராவார். அக்காலகட்டத்தில் வேலூரில் ஒருசில பள்ளிகளே இருந்தது. அதனால் கிருத்துவ மருத்துவக் கல்லூரியின் ஆசிரியக் குழுவினர் சேர்ந்து 1969 ஆம் ஆண்டு சூன் 13 ஆம் தேதி தொடங்கி வைத்தனர். பள்ளியைத் தொடங்க தேவையான பணத்தை ஆசிரியக் குழுவினர் தங்களது ஒருமாத ஊதியத்தை அளித்தனர். மேலும் ஆரம்ப காலங்களில் பள்ளியின் ஊழியர்களுக்கு ஊதியம் சில பெற்றோர்களால் வழங்கப்பட்டது.
பள்ளி தொடர்புகள்
இப்பள்ளி இந்திய பள்ளி சான்றிதழ் தேர்வுகள் சபை புதுடெல்லியுடன் இணைந்த கல்விமுறையாகும். பத்தாம் வகுப்பு மாணவர்கள் இந்திய இடைநிலைக் கல்வி பள்ளி சான்றிதழ் தேர்வுக்கு தயாராகிறார்கள்.மேலும் பன்னிரெண்டாம் வகுப்பு மாணவர்கள் இந்திய பள்ளி சான்றிதழ் தேர்வுகள் சபையின் சார்பாக தேர்வுகள் எழுதுகின்றனர்.
ஆண்டு நிகழ்வுகள்
ஆண்டு தோறும் பல்வேறு நிகழ்ச்சிகள் பள்ளியில் நடைபெறுகின்றன. அவற்றில் ஆண்டு விளையாட்டு விழா, மாணவர்கள் அணிவகுப்பு, கலை நிகழ்ச்சிகள், பத்தாம் மற்றும் பன்னிரெண்டாம் வகுப்பு மாணவர்களின் திறன் போட்டிகள், பிரிவு உபச்சாரவிழா,பள்ளி மாணவ அணிகளுக்கு இடையே போட்டிகள், மற்றும் கிறித்து பிறப்புப் பெருவிழா போன்ற நிகழ்ச்சிகள் நடைபெறும்.
கல்வி சார்ந்த மற்றும் கலைத்திட்ட பங்களிப்புகள்
பள்ளி மாணவர்கள் மாநில அளவிலும் மற்றும் தேசிய அளவிலும் பங்களித்து பல்வேறு பரிசுகளை வென்றுவந்தனர். 2008 ஆம் ஆண்டு ஒருங்கிணைந்த கல்வி அமைப்பின் கீழ் ஆறாம் வகுப்பு மாணவர்களுக்கான மாநில அளவிலான அறிவியல் திறமைசார் தேர்வில் இப்பள்ளி மாணவர்கள் முதல் பரிசு பெற்றனர். 2011 ஆம் ஆண்டு வேலூர் தொழில்நுட்ப பல்கலைக்கழகம் பள்ளி மாணவர்களுக்கு இடையே நடத்திய கணிதவியல் போட்டியில் இப்பள்ளி மாணவர்கள் ஒட்டுமொத்த அணிக் கோப்பையை வென்றனர். இப் போட்டியில் 25 பள்ளியில் இருந்து சுமார் 810 மாணவர்கள் பங்கு பெற்றனர். 2007-2008 ஆம் கல்வியாண்டில் இந்திய மேல்நிலைப்பள்ளி மற்றும் உயர் நிலைப்பள்ளிகளுக்கான விளையாட்டுப் போட்டிகளில் மாநில கோப்பையை கால்பந்து, தடகளப் போட்டிகளில் வென்றனர். மேலும் இந்திய பள்ளிகளுக்கு இடையே நடந்த கால்பந்து போட்டியில் பங்குபெற்று அரையிறுதிச் சுற்றில் வென்றது. சமீபத்தில் பள்ளி கூடைப்பந்து அணி ASISC போட்டியில் கலந்து கொண்டு தேசிய கூடைப்பந்து போட்டியில் வென்றனர்.
மேற்கோள்கள்
பகுப்பு:வேலூர் மாவட்டத்திலுள்ள பள்ளிகள்
வாழவைத்த தெய்வம்
வாழவைத்த தெய்வம் 1959 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் ஜெமினி கணேசன், வி. கே. ராமசாமி மற்றும் பலரும் நடித்திருந்தனர்.
மேற்கோள்கள்
பகுப்பு:1959 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:டி. எஸ். துரைராஜ் நடித்த திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:பி. கண்ணாம்பா நடித்த திரைப்படங்கள் பகுப்பு:இந்திய நாடகத் திரைப்படங்கள்
ஐக்கிய அமெரிக்கக் குடியரசுத் தலைவர்கள்
மேற்கோள்கள்
*
נשיא ארצות הברית
சூர்யா கோபி
சூர்யா கோபி (Soorya Gopi) ஓர் இந்திய எழுத்தாளர், சிறுகதை எழுத்தாளர் மற்றும் சமூகவியலாளர் ஆவார். 1987 ஆம் ஆண்டு ஆகத்து மாதம் 26 ஆம் தேதி இவர் பிறந்தார். இந்தியாவின் கேரள மாநிலத்திலுள்ள கொல்லம் நகரில் கவிஞர் பி.கே. கோபி, கோமளம் தம்பதியருக்கு மகளாக சூர்யா கோபி பிறந்தார்.
ஆரம்பகால வாழ்க்கை மற்றும் கல்வி
கோழிக்கோட்டில் இருக்கும் பிரசன்டேசன் உயர்நிலைப் பள்ளியில் சூர்யா கோபி கல்வி கற்றார். பாசல் இவாஞ்சலிக்கல் மிசன் மேல்நிலைப்பள்ளியில் மேல்நிலைப் படிப்பை முடித்தார். சமூகவியல் மற்றும் மலையாளத்தில் இளங்கலை பட்டமும், சமோரின் குருவாயூரப்பன் கல்லூரியில் சமூகவியலில் முதுகலைப் பட்டமும் பெற்றார். இளங்கலை மற்றும் முதுகலை நிலைகள் இரண்டிலும் கோழிக்கோடு பல்கலைக்கழகத்தில் முதல் இடத்தைப் பெற்றார். கோட்டயத்தில் உள்ள மகாத்மா காந்தி பல்கலைக்கழகத்தில் சமூகவியலில் முனைவர் பட்டம் பெற்றார்.